S-2552/2020

Dómur

I

Mál þetta, sem þingfest var 27. október 2020 og dómtekið sama dag, höfðaði lögreglustjórinn á Suðurnesjum með ákæru 21. september 2020 á hendur M-x-x V-x-x N-x-x, kt. 0000000000, […], […], nú að […], „fyrir brot á lögum um ávana og fíkniefni, með því að hafa sunnudaginn 12. júlí 2020 á dvalarstað sínum […], […], haft í vörslum sínum, í sölu og dreifingarskyni, samtals 66 kannabisplöntur sem lögregla fann við húsleit, og að hafa um nokkurt skeið fram til þess dags ræktað greindar plöntur.

Telst háttsemi þessi varða við 2., sbr. sbr. 4., 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk með dómi samtals 66 kannabisplöntur 4 stykki loftsíur, 7 stykki straumbreytar, 13 stykki ljósaperur og 1 stykki tjald sem lögregla haldlagði samkvæmt heimild í 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Fyrir dómi viðurkenndi ákærði skýlaust að hann hafi í umrætt sinn haft tilgreindar kannabisplöntur í vörslum sínum, en kvaðst hafa ræktað þær til eigin neyslu og ekki í sölu og dreifingarskyni. Í kjölfar þessa óskaði ákæruvaldið bókað að fallið væri frá þeirri verknaðarlýsingu í ákæru að ákærði hafi ætlað plönturnar til sölu eða í dreifingarskyni. Með þeirri breytingu á ákæru játaði ákærði brot sitt undanbragðalaust og féllst á upptökukröfu ákæruvaldsins. Var því farið með málið samkvæmt 164. gr. laga nr. 88/2008 og það tekið til dóms án frekari sönnunarfærslu eftir að sækjandi hafði tjáð sig stuttlega um lagaatriði og ákvörðun viðurlaga. Krafðist ákærði vægustu refsingar sem lög leyfa.

II

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru, að teknu tilliti til þeirrar breytingar sem áður er getið, og er háttsemin þar réttilega heimfærð til refsiákvæða.

Ákærði er fæddur í […] og hefur ekki áður gerst sekur um refsiverðan verknað. Við ákvörðun refsingar hans verður tekið tillit til þess, svo og að ákærði játaði skýlaust brot sitt. Þykir refsing hans hæfilega ákveðin fangelsi í tvo mánuði, sem óhætt þykir þó að binda skilorði svo sem nánar greinir í dómsorði. Í samræmi við tilvísuð ákvæði í ákæru verður ákærða jafnframt gert að sæta upptöku á 66 kannabisplöntum, fjórum loftsíum, sjö straumbreytum, 13 ljósaperum og einu tjaldi.

Með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til að greiða sakarkostnað lögreglu, sem samkvæmt framlögðu yfirliti nemur alls 173.630 krónum.

I-kk-nf E-kk-nf héraðsdómari kvað upp dóminn.

Dómsorð:

Ákærði, M-x-x V-x-x N-x-x, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppsögu dómsins, haldi ákærði almennt skilorð 57. gr. almennra hegningarlaga nr. 19/1940.

Upptækt skal gert í ríkissjóð 66 kannabisplöntur, fjórar loftsíur, sjö straumbreytar, 13 ljósaperur og eitt tjald.

Ákærði greiði 173.630 krónur í sakarkostnað.

I-kk-nf E-kk-nf hafði tjáð sig stuttlega um lagaatriði og ákvörðun viðurlaga. Krafðist ákærði vægustu refsingar sem lög leyfa.

II

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru, að teknu tilliti til þeirrar breytingar sem áður er getið, og er háttsemin þar réttilega heimfærð til refsiákvæða.

Ákærði er fæddur í […] og hefur ekki áður gerst sekur um refsiverðan verknað. Við ákvörðun refsingar hans verður tekið tillit til þess, svo og að ákærði játaði skýlaust brot sitt. Þykir refsing hans hæfilega ákveðin fangelsi í tvo mánuði, sem óhætt þykir þó að binda skilorði svo sem nánar greinir í dómsorði. Í samræmi við tilvísuð ákvæði í ákæru verður ákærða jafnframt gert að sæta upptöku á 66 kannabisplöntum, fjórum loftsíum, sjö straumbreytum, 13 ljósaperum og einu tjaldi.

Með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til að greiða sakarkostnað lögreglu, sem samkvæmt framlögðu yfirliti nemur alls 173.630 krónum.

I-kk-nf E-kk-nf héraðsdómari kvað upp dóminn.

Ákærði, M-x-x V-x-x N-x-x, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppsögu dómsins, haldi ákærði almennt skilorð 57. gr. almennra hegningarlaga nr. 19/1940.

Upptækt skal gert í ríkissjóð 66 kannabisplöntur, fjórar loftsíur, sjö straumbreytar, 13 ljósaperur og eitt tjald.

Ákærði greiði 173.630 krónur í sakarkostnað.

I-kk-nf E-kk-nf